પ્રો. જયંતી પટેલ બી. ડી. આર્ટ્સ કૉલેજમાં અને પછી ગુજરાત યુનિવર્સિટીમાં રાજ્યશાસ્ત્રના અધ્યાપક હતા. વૈશ્વિક માનવવાદ, રેશનાલિઝમ અને એમ. એન. રોયના આ અંગેના વિચારોના એ જાણતલ છે. દર્શનશાસ્ત્રમાં પણ એમ.એ છે. મૂલ્યનિષ્ઠ વિદ્રોહનો પ્રચાર કરતાં સામયિકોના સંપાદક હતા. અધ્યાપકોનાં તેમજ અન્ય સંગઠનોના એ મંત્રી રહ્યા છે. ‘નયા માર્ગ’માં ‘ઝૂમવું ને ઝઝૂમવું તે જીવવું’ નામે સ્મરણો લખ્યાં છે જે હજી ગ્રંથસ્થ થયાં નથી.